b'\n_START_ARTICLE_\nECHO (Europos Komisija)\n_START_SECTION_\nIstorija\n_START_PARAGRAPH_\n1992 m. Europos bendrijos Humanitarin\xc4\x97s pagalbos biur\xc4\x85 \xc4\xafk\xc5\xabr\xc4\x97 J. Delorso antrosios kadencijos Komisija. 2009 m. panaikinus Europos Komisij\xc4\x85, biuras imtas vadinti Europos Komisijos arba Europos S\xc4\x85jungos humanitarin\xc4\x97s pagalbos departamentu (ta\xc4\x8diau ECHO santrumpa i\xc5\xa1liko vartojama)._NEWLINE_2010 m. buvo paskirtas naujas Komisijos narys, kurio portfel\xc4\xaf sudaro tarptautinis bendradarbiavimas, humanitarin\xc4\x97 pagalba ir reagavimas \xc4\xaf krizes. Jis atitinka 214 ir 196 straipsnius Lisabonos sutartyje, kur humanitarin\xc4\x97 pagalba ir civilin\xc4\x97 sauga atlieka tvar\xc5\xb3 vaidmen\xc4\xaf. Oficialus ECHO pavadinimas buvo pakeistas \xc4\xaf Humanitarin\xc4\x97s pagalbos ir civilin\xc4\x97s saugos generalin\xc4\xaf direktorat\xc4\x85. Vykdant ECHO pertvarkym\xc4\x85, civilin\xc4\x97s saugos skyrius i\xc5\xa1 Aplinkos generalinio direktorato perkeltas \xc4\xaf ECHO generalin\xc4\xaf direktorat\xc4\x85. Manoma, kad pertvarka yra \xc5\xbeingsnis geresnio bendradarbiavimo ir sprendim\xc5\xb3 pri\xc4\x97mimo srityse, kur greita reakcija saugo gyvybes, link._NEWLINE_ES civilin\xc4\x97s saugos mechanizmas taip pat suteik\xc4\x97 prad\xc5\xbei\xc4\x85 naujajam Europos reagavimo \xc4\xaf nelaimes centrui, civilin\xc4\x97s saugos \xc4\xafstaigai, skirtai nelaimi\xc5\xb3 steb\xc4\x97senai ir geresniam nelaimi\xc5\xb3 pavojui jautri\xc5\xb3 valstybi\xc5\xb3 i\xc5\xa1ankstiniam pasirengimui ir atsparumui. Pastar\xc4\x85j\xc4\xaf kart\xc4\x85 Civilin\xc4\x97s saugos mechanizmas buvo panaudotas potvyni\xc5\xb3 Bosnijoje ir Hercegovinoje bei Serbijoje metu.\n_START_SECTION_\n\xc4\xaegaliojimai ir principai\n_START_PARAGRAPH_\nECHO \xc4\xafgaliojimai humanitarin\xc4\x97s pagalbos srityje \xe2\x80\x93 ekstremali\xc5\xb3j\xc5\xb3 situacij\xc5\xb3 atvejais teikti pagalb\xc4\x85 (preki\xc5\xb3 ir paslaug\xc5\xb3 forma) konflikt\xc5\xb3 ir stichini\xc5\xb3 ar \xc5\xbemogaus sukelt\xc5\xb3 nelaimi\xc5\xb3 aukoms u\xc5\xbe ES rib\xc5\xb3. ECHO \xc4\xafgaliojimai taip pat apima nelaimi\xc5\xb3 prevencij\xc4\x85 ir pokrizinius veiksmus._NEWLINE_Europos humanitarin\xc4\x97 pagalba remiasi humanitariniais \xc5\xbemoni\xc5\xa1kumo, neutralumo, ne\xc5\xa1ali\xc5\xa1kumo ir nepriklausomyb\xc4\x97s principais. Tod\xc4\x97l jos \xc4\xafgyvendinimas priklauso nuo tarptautin\xc4\x97s humanitarin\xc4\x97s teis\xc4\x97s (THT) taikymo._NEWLINE_\xc5\xbdmoni\xc5\xa1kumas rei\xc5\xa1kia, kad visuomet privalu pad\xc4\x97ti ken\xc4\x8diantiems \xc5\xbemon\xc4\x97ms, ypating\xc4\x85 d\xc4\x97mes\xc4\xaf skiriant pa\xc5\xbeeid\xc5\xbeiamiausiems._NEWLINE_Neutralumas rei\xc5\xa1kia, kad humanitarin\xc4\x97 pagalba turi b\xc5\xabti teikiama neatsi\xc5\xbevelgiant \xc4\xaf ginkluot\xc5\xb3 konflikt\xc5\xb3 ar kit\xc5\xb3 gin\xc4\x8d\xc5\xb3 puses._NEWLINE_Ne\xc5\xa1ali\xc5\xa1kumas rei\xc5\xa1kia, kad humanitarin\xc4\x97 pagalba turi b\xc5\xabti teikiama remiantis tik poreikiu ir nieko nediskriminuojant._NEWLINE_Nepriklausomyb\xc4\x97 rei\xc5\xa1kia humanitarini\xc5\xb3 tiksl\xc5\xb3 autonomij\xc4\x85 nuo politini\xc5\xb3, ekonomini\xc5\xb3, karini\xc5\xb3 ir kit\xc5\xb3 tiksl\xc5\xb3._NEWLINE_2007 m. Komisijos nario Louiso Michelio iniciatyva Europos Komisija pri\xc4\x97m\xc4\x97 Europos konsensus\xc4\x85 d\xc4\x97l humanitarin\xc4\x97s pagalbos, sudarant\xc4\xaf pirm\xc4\x85j\xc4\xaf Europos politin\xc4\xaf tekst\xc4\x85 d\xc4\x97l humanitarin\xc4\x97s pagalbos. Kuriant Europos konsensuso projekt\xc4\x85 aktyviai dalyvavo NVO. Konsensus\xc4\x85 galima laikyti \xe2\x80\x9enuosekliausiu tekstu ir bendra pozicija, artimiausia NVO\xe2\x80\x9c. Europos konsensusas dar kart\xc4\x85 patvirtino humanitarinius \xc5\xbemoni\xc5\xa1kumo, ne\xc5\xa1ali\xc5\xa1kumo, neutralumo ir nepriklausomyb\xc4\x97s principus. Jis taip pat nustato, kad \xe2\x80\x9ehumanitarin\xc4\x97 pagalba n\xc4\x97ra krizi\xc5\xb3 valdymui skirtas \xc4\xafrankis\xe2\x80\x9c._NEWLINE_2012 m. ECHO pirm\xc4\x85 kart\xc4\x85 nuo konsensuso suk\xc5\xabrimo atliko jo per\xc5\xbei\xc5\xabr\xc4\x85 ir i\xc5\xa1ry\xc5\xa1kino stipresn\xc4\x97s partneryst\xc4\x97s poreik\xc4\xaf atliekant kokybin\xc4\x99 partneri\xc5\xb3 atrank\xc4\x85 ir u\xc5\xbetikrinant geresn\xc4\x99 atskaitomyb\xc4\x99 pilie\xc4\x8diams ir suinteresuotiesiems subjektams._NEWLINE_Be to, 2012 m. ECHO ir kiti paramos teik\xc4\x97jai dirbo kartu su Tarptautini\xc5\xb3 apskaitos standart\xc5\xb3 komitetu (TASK), kad sukurt\xc5\xb3 Pertvarkymo darbotvark\xc4\x99. Siekiant pagerinti humanitarinio reagavimo spart\xc4\x85 ir efektyvum\xc4\x85, buvo sutarta d\xc4\x97l humanitarini\xc5\xb3 lyderyst\xc4\x97s, atskaitomyb\xc4\x97s ir koordinavimo princip\xc5\xb3. Be to, ECHO \xc4\xafgaliojim\xc5\xb3 dalimi buvo patvirtinta civilin\xc4\x97 sauga, siekiant nelaimi\xc5\xb3 metu u\xc5\xbetikrinti geresn\xc4\xaf tre\xc4\x8di\xc5\xb3j\xc5\xb3 ir regionini\xc5\xb3 \xc5\xa1ali\xc5\xb3 bei tarptautini\xc5\xb3 organizacij\xc5\xb3 bendradarbiavim\xc4\x85 ir saug\xc4\x85.\n_START_SECTION_\nTeis\xc4\x97s aktai\n_START_PARAGRAPH_\n\xc4\xaesigaliojus Lisabonos sutar\xc4\x8diai, Europos S\xc4\x85jungos humanitarin\xc4\x97s pagalbos veiksmus reglamentuoja Sutarties d\xc4\x97l Europos S\xc4\x85jungos veikimo 214 straipsnis. Humanitarin\xc4\x97s pagalbos kompetencija yra dalijamasi: tai rei\xc5\xa1kia, kad S\xc4\x85junga vykdo autonomin\xc4\x99 politik\xc4\x85, kuri valstyb\xc4\x97ms nar\xc4\x97ms neu\xc5\xbedraud\xc5\xbeia veikti pagal savo kompetencijas, ta\xc4\x8diau ir pati S\xc4\x85jungos politika nevirsta vien \xe2\x80\x9epriedu\xe2\x80\x9c \xc5\xa1i\xc5\xb3 valstybi\xc5\xb3 nari\xc5\xb3 vykdomiems veiksmams._NEWLINE_Iki tol humanitarin\xc4\x97 pagalba buvo standartizuotai grind\xc5\xbeiama EB Sutarties (pl\xc4\x97tros politikos) 179 straipsniu. Ji sudar\xc4\x97 Komisijos nario (pirmosios Barroso kadencijos Komisijos metu \xe2\x80\x93 Louiso Michelio, v\xc4\x97liau \xe2\x80\x93 Karelo de Guchto) pl\xc4\x97trai portfelio dal\xc4\xaf. \xc4\xaevedus Lisabonos sutart\xc4\xaf, humanitarin\xc4\x97 pagalba pirm\xc4\x85 kart\xc4\x85 tapo visateise ES Sutarties politika._NEWLINE_Kaip apibr\xc4\x97\xc5\xbeta 214 straipsnyje, ES veiksmais humanitarin\xc4\x97s pagalbos srityje siekiama teikti ad hoc pagalb\xc4\x85 tre\xc4\x8di\xc5\xb3j\xc5\xb3 \xc5\xa1ali\xc5\xb3 gyventojams, nukent\xc4\x97jusiems nuo stichini\xc5\xb3 ar \xc5\xbemogaus sukelt\xc5\xb3 nelaimi\xc5\xb3. 214 straipsnis taip pat atkartoja humanitarin\xc4\x97s pagalbos principus, kuriais atsi\xc5\xbevelgiama \xc4\xaf tarptautin\xc4\x99 teis\xc4\x99 ir \xc5\xbemoni\xc5\xa1kumo, ne\xc5\xa1ali\xc5\xa1kumo, neutralumo ir nediskriminacijos principus._NEWLINE_2013 m. Komisija sudar\xc4\x97 naujus ES Civilin\xc4\x97s saugos mechanizmo teis\xc4\x97s aktus, suteikian\xc4\x8dius geresn\xc4\xaf koordinavim\xc4\x85 ir param\xc4\x85 prevencijos, pasirengimo ir reagavimo sistem\xc5\xb3 nelaimi\xc5\xb3 metu efektyvumo gerinimui. \xc5\xa0iais teis\xc4\x97s aktais sukurtas savanori\xc5\xa1kas fondas, kur\xc4\xaf sudaro i\xc5\xa1ankstiniai reagavimo paj\xc4\x97gumai ir med\xc5\xbeiagos, mokymo tinklas pirmuosius reagavimo veiksmus atliekantiems asmenims ir naujas po\xc5\xbei\xc5\xabris \xc4\xaf nelaimi\xc5\xb3 rizikos valdym\xc4\x85 31 dalyvaujan\xc4\x8dioje valstyb\xc4\x97je._NEWLINE_Lisabonos sutartyje taip pat pristatomas Europos savanori\xc5\xa1kos humanitarin\xc4\x97s pagalbos korpusas (214 sutarties straipsnis d\xc4\x97l ES veikimo), kuris pageidaujantiems europie\xc4\x8diams leid\xc5\xbeia tiesiogiai dalyvauti humanitariniuose veiksmuose.\n_START_SECTION_\nES Pagalbos Savanoriai\n_START_PARAGRAPH_\nEuropos Komisija nustat\xc4\x97 iniciatyv\xc4\x85 2014\xe2\x80\x932020 m. pilie\xc4\x8diams suteikti daugiau kaip 18 000 viet\xc5\xb3 savanoriauti visame pasaulyje humanitarin\xc4\x97s pagalbos situacij\xc5\xb3 metu. Iniciatyva visus savanorius apmoko vienoje Europos mokym\xc5\xb3 programoje, o tuomet juos priskiria sertifikuotoms humanitarin\xc4\x97ms organizacijoms. Penkiuose bandomuosiuose projektuose (kuriuose 2012 m. dalyvavo apie 150 savanori\xc5\xb3) buvo sutarta d\xc4\x97l finansin\xc4\x97s paramos, susitelkimo ties atsparumo k\xc5\xabrimu ir civilin\xc4\x97s saugos paj\xc4\x97gumais. 2014 m. vasar\xc4\xaf Europos Parlamentas (EP) balsavimo metu pritar\xc4\x97 iniciatyvai. Savanoriams buvo skirtos vietos ES finansuojamuose humanitariniuose veiksmuose visame pasaulyje, vidin\xc4\x97se ES humanitarin\xc4\x97se organizacijose arba pagalbos veiksmuose, atliekamuose internetu i\xc5\xa1 nam\xc5\xb3._NEWLINE_Dalyvaujan\xc4\x8dios NVO pereina sertifikavimo proces\xc4\x85, kuriuo siekiama u\xc5\xbetikrinti j\xc5\xb3 atitikt\xc4\xaf Europos savanori\xc5\xb3 valdymo standartams.\n_START_SECTION_\nBiud\xc5\xbeetas\n_START_PARAGRAPH_\n2013 m. ECHO pagalbos biud\xc5\xbeetas siek\xc4\x97 ma\xc5\xbeiau nei vien\xc4\x85 procent\xc4\x85 viso ES biud\xc5\xbeeto. Be to, Europos Komisija savo pagalb\xc4\x85 ekstremali\xc5\xb3j\xc5\xb3 situacij\xc5\xb3 atveju rezervavo reagavimui \xc4\xaf krizes ir netik\xc4\x97tas nelaimes. 2013 m. bendras biud\xc5\xbeetas su rezerviniais fondais siek\xc4\x97 1,35 mlrd. eur\xc5\xb3. Humanitarin\xc4\x99 pagalb\xc4\x85 ECHO suteik\xc4\x97 daugiau kaip 124 mln. \xc5\xbemoni\xc5\xb3 90 ES nepriklausan\xc4\x8di\xc5\xb3 valstybi\xc5\xb3 \xe2\x80\x93 nustatyta, kad 39 i\xc5\xa1 j\xc5\xb3 buvo atsid\xc5\xabrusios krizin\xc4\x97je situacijoje. Civilin\xc4\x97s saugos mechanizmas 2013 m. buvo aktyvintas 36 kartus ES ribose ir u\xc5\xbe j\xc5\xb3._NEWLINE_Did\xc5\xbeioji finansavimo dalis skiriama maistui ir maitinimuisi (40%). Sveikatos ir medicinos sektorius (\xc4\xafskaitant psichosocialin\xc4\x99 param\xc4\x85) (13%), vanduo ir sanitarija (13%), pastog\xc4\x97 (19%) ir sauga (7%) \xe2\x80\x93 kitos pagrindin\xc4\x97s veiksm\xc5\xb3 sritys. 3% 2013 m. biud\xc5\xbeeto (daugiau nei 2012 m.) ECHO paskyr\xc4\x97 i\xc5\xa1ankstiniam pasirengimui nelaim\xc4\x97ms. 2013 m. civilinei saugai buvo skirta 2% biud\xc5\xbeeto._NEWLINE_2013 m. 40% biud\xc5\xbeeto buvo skirta Afrikai, 18% \xe2\x80\x93 Azijai, Lotyn\xc5\xb3 Amerikai, Karib\xc5\xb3 j\xc5\xabros ir Ramiojo vandenyno regionui, dar 32% \xe2\x80\x93 Artimiesiems Rytams ir Vidur\xc5\xbeemio j\xc5\xabros regionui._NEWLINE_2010 m. buvo suteikta did\xc5\xbeiausia vis\xc5\xb3 laik\xc5\xb3 pagalba pl\xc4\x97trai. Europos S\xc4\x85junga kartu su atskiromis valstyb\xc4\x97mis nar\xc4\x97mis yra did\xc5\xbeiausia pagalbos teik\xc4\x97ja pasaulyje. 2010 m. pasaulyje buvo suteikta apie 9,8 mlrd. eur\xc5\xb3 humanitarin\xc4\x97s pagalbos, ma\xc5\xbedaug 41\xc2\xa0% jos skyr\xc4\x97 ES._NEWLINE_Priimtame 2014 m. biud\xc5\xbeete \xc4\xafsipareigojimai humanitarinei pagalbai ir civilinei saugai siekia beveik 1 mlrd. eur\xc5\xb3.\n_START_SECTION_\nStrategija\n_START_PARAGRAPH_\nECHO yra \xc4\xafgaliota saugoti gyvybes ekstremali\xc5\xb3j\xc5\xb3 situacij\xc5\xb3 ir po j\xc5\xb3 atsirandan\xc4\x8di\xc5\xb3 situacij\xc5\xb3 atvejais i\xc5\xa1tikus tiek stichin\xc4\x97ms, tiek \xc5\xbemogaus sukeltoms nelaim\xc4\x97ms. Remiantis \xc5\xa1iais principais, Komisija yra \xc4\xafpareigota kasmet parengti strategijos dokument\xc4\x85, kuriuo veiksmingai ir tinkamai koordinuojamos ir programuojamos veiklos, remiantis ne\xc5\xa1ali\xc5\xa1kumo po\xc5\xbei\xc5\xabriu ir atsi\xc5\xbevelgimu \xc4\xaf poreikius._NEWLINE_2013 m. ECHO planavo savo humanitarin\xc4\x99 pagalb\xc4\x85 sutelkti beveik 90 \xc5\xa1ali\xc5\xb3. Nustatyti penki did\xc5\xbeiausi humanitariniai veiksmai, tokie kaip Sahelio regione Vakar\xc5\xb3 Afrikoje, \xc4\xafskaitant tolesn\xc4\xaf reagavim\xc4\x85 \xc4\xaf konfliktus Malyje (82 mln. eur\xc5\xb3), Sudane ir Piet\xc5\xb3 Sudane (80 mln. eur\xc5\xb3), Kongo Demokratin\xc4\x97je Respublikoje (54 mln. eur\xc5\xb3),Pakistane (42 mln. eur\xc5\xb3) ir Somalyje (40 mln. eur\xc5\xb3). Be to, 40% ECHO humanitarin\xc4\x97s pagalbos skiriama U\xc5\xbesachario Afrikai._NEWLINE_Rezervinis biud\xc5\xbeetas buvo panaudotas reaguojant \xc4\xaf did\xc5\xbeiules humanitarines krizes Sirijoje, Malyje, Sahelyje, Piet\xc5\xb3 Sudane, Kongo Demokratin\xc4\x97je Respublikoje, Mianmare, taip pat Filipinai. ECHO taip pat finansuoja pagalb\xc4\x85 u\xc5\xbemir\xc5\xa1toms kriz\xc4\x97ms, tokioms kaip Banglade\xc5\xa1o, Kolumbijos, Jemeno, Al\xc5\xbeyro, Pakistano ir Mianmaro.'